Sahan presidentti

**Sahan presidentti** on Venäjän federaatioon kuuluvan Sahan tasavallan valtionpäämies ja korkein virka-asema. Sahan presidentin virkakausi on viisi vuotta. Presidentti johtaa hallitusta ja valitsee pääministerin. Varapresidenttinä toimii pääministeri. 

Sahan presidentti valittiin vuosina 1991, 1996 ja 2002 suoralla kansanvaalilla. Jos kukaan ei saanut yli puolia ääniä ensimmäisellä kierroksella, järjestettiin toinen kierros kahden eniten ääniä saaneen ehdokkaan kesken. Vuonna 2004 Venäjän federaatiossa säädettiin laki, jonka mukaan tasavallan parlamentti valitsee presidentin Venäjän federaation presidentin antaman esityksen perusteella. 

## Presidentit


ImageSize  = width:400 height:100
PlotArea   = width:400 height:80 left:0 bottom:20

DateFormat = yyyy
Period     = from:1990 till:2022
TimeAxis   = orientation:horizontal
ScaleMajor = unit:year increment:5 start:1990

# there is no automatic collision detection,
# so shift texts up or down manually to avoid overlap

Define $dy = 20 # shift text to up side of bar

Colors=
  id:lightgrey value:gray(0.9)

PlotData=
  
  bar:Leaders color:lightgrey width:65 mark:(line,white) align:left fontsize:S

  from:1991  till:2002 shift:(-21,$dy)  text:Mihail Nikolajev
  from:2002  till:2010 shift:(-23,$dy)  text:Vjatšeslav Štyrov
  from:2010  till:2018 shift:(-25,$dy)  text:Jegor Borisov
  from:2018  till:2022 shift:(-27,$dy)  text:Aisen Nikolajev


## Presidentin valinta
Sahan tasavallan presidentin virka perustettiin vuonna 1991 ja 20. joulukuuta samana vuonna pidetyn presidentin vaalin ensimmäisellä kierroksella presidentiksi valittiin Sahan tasavallan korkeimman neuvoston puheenjohtaja Mihail Nikolajev. Korkeimman neuvoston puheenjohtaja oli siihen asti ollut Sahan tasavallan korkein virka-asema. 

Nikolajev valittiin toiselle kaudelle 22. joulukuuta 1996 pidetyn presidentinvaalin ensimmäisellä kierroksella. Nikolajev sai 60 prosenttia äänistä, voittaen A. Aleksejevin, joka sai 26,1 prosenttia äänistä.

Sahan tasavallan kolmansissa presidentinvaaleissa oli kaikkiaan kuusi ehdokasta. Vaalin ensimmäinen kierros pidettiin 23. joulukuuta 2001. Kukaan kuudesta ehdokkaasta ei saanut yli puolia äänistä, joten järjestettiin toinen kierros. Toiselle kierrokselle pääsivät ensimmäisellä kierroksella eniten ääniä saaneet Vjatšeslav Štyrov ja Fedot Tumusov. Vaalin toinen kierros pidettiin 13. tammikuuta 2002 ja presidentiksi valittiin Vjatšeslav Štyrov, joka sai 59,2 prosenttia äänistä. Tumusov sai 34,6 prosenttia äänistä.

Vuonna 2006 Sahan presidenttiä ei valittu suoralla kansanvaalilla, kuten aikaisemmin, vaan valinnan teki vuonna 2004 säädetyn Venäjän federaation lain mukaan Sahan parlamentti, Venäjän federaation presidentin antaman esityksen pohjalta. Venäjän federaation presidentti Vladimir Putin antoi 28. marraskuuta 2006 Sahan parlamentille esityksen, jonka mukaan Vjatšeslav Štyrov valittaisiin toiselle kaudelle. Sahan parlamentti, Il Tumen, hyväksyi esityksen 7. joulukuuta 2006 äänin 60 – 3, yhden äänestäessä tyhjää. Štyrov erosi tehtävästään kesken kauden 31. toukokuuta 2010, jolloin virkaa tekeväksi presidentiksi nimitettiin silloinen pääministeri Jegor Borisov. Borisov valittiin Sahan presidentiksi 9.&nbsp;kesäkuuta 2010 Il Tumenin hyväksyessä Venäjän presidentin esityksen asiasta äänin 61–2 ja hän astui virkaansa 17. kesäkuuta 2010. 

## Lähteet